rejauldu/bengali-wikipedia huggingface dataset:
thumb|280px|বারিধারা লেক বারিধারা বাংলাদেশের ঢাকার একটি অভিজাত আবাসিক এলাকা। এটা গুলশান-বারিধারা লেক দিয়ে পূর্ব ও উত্তর-পূর্ব গুলশান-এ অবস্থিত। এই এলাকাটি কূটনীতিবিদদের জন্য বিশেষভাবে তৈরি এবং অনেক দেশের দূতাবাস এখানে অবস্থিত। এখানে মুলত তিনটি এলাকা আছে :- দক্ষিণ-পূর্ব পাশে কূটনীতিবিদ এলাকা, পূর্ব পাশে সাধারণ আবাসিক এলাকা, এবং কাছাকাছি উত্তর-পূর্ব পাশে একটি ডিওএইচএস এলাকা।   অর্থনীতি  একাত্তর টিভি, ইউএস-বাংলা এয়ারলাইন্স-এর সদর দফতর বারিধারার কূটনৈতিক অঞ্চলে অবস্থিত।"Contact Us ." ইউএস-বাংলা এয়ারলাইন্স। সংগ্রহের তারিখ সেপ্টেম্বর, ২০১৭। "কর্পোরেট অফিস ৭৭, সোহরাওয়ার্দী অ্যাভিনিউ, বারিধারা কূটনৈতিক অঞ্চল ঢাকা-১২১২, বাংলাদেশ।"   শিক্ষা  ইউনিভার্সিটি অব ইনফরমেশন টেকনোলজি অ্যান্ড সায়েন্সেস, জামিয়া মাদানিয়া বারিধারা, ঢাকা জাপানিজ স্কুল, সাউথ পয়েন্ট স্কুল এন্ড কলেজ, আমেরিকান ইন্টারন্যাশনাল স্কুল বারিধারায় অবস্থিত।   উল্লেখযোগ্য বাসিন্দা   জামাল উদ্দিন আহমেদ, ১৯৭৭-১৯৮২ সালে বাংলাদেশের উপ-প্রধানমন্ত্রী   তথ্যসূত্র    বহিঃসংযোগ   বিষয়শ্রেণী:ঢাকা বিষয়শ্রেণী:ঢাকার পাড়া
২০০৮ গ্রীষ্মকালীন অলিম্পিকেক্যানোয়িংস্লালোম40pxসি-১ (C-1)পুরুষসি-২ (C-2)পুরুষকে-১ (K-1)পুরুষমহিলাস্প্রিন্ট40pxসি-১ ৫০০ মিটার (C-1 500 m) পুরুষ সি-১ ১০০০ মিটার (C-1 1000 m)পুরুষসি-২ ৫০০ মিটার (C-2 500 m)পুরুষসি-২ ১০০০ মিটার (C-2 1000 m)পুরুষকে-১ ৫০০ মিটার (K-1 500 m)পুরুষমহিলাকে-১ ১০০০ মিটার (K-1 1000 m)পুরুষকে-২ ৫০০ মিটার (K-2 500 m)পুরুষমহিলাকে-২ ১০০০ মিটার (K-2 1000 m)পুরুষকে-৪ ৫০০ মিটার (K-4 500 m)মহিলাকে-৪ ১০০০ মিটারপুরুষক্যানোয়িং
থাম্ব|রাবণ কর্তৃক জটায়ুর পক্ষচ্ছেদন, রাজা রবি বর্মা অঙ্কিত চিত্র রাম, সীতা ও লক্ষ্মণ দক্ষিণ দিকে যাত্রা করেন। গোদাবরী নদীর তীরে পঞ্চবটী বনে কুটির নির্মাণ করে সেখানেই বসবাস করতে থাকেন তারা। একদিন রাবণের ভগিনী সুর্পনখা সেই বনে ভ্রমণ করতে করতে রাম ও লক্ষ্মণের সাক্ষাৎ পেলেন। সুর্পনখা সুন্দরী রমণীর ছদ্মবেশে রাম ও লক্ষ্মণকে প্রলুব্ধ করতে গিয়ে ব্যর্থ হলেন। তখন ক্রোধে অন্ধ হয়ে সীতাকে ভক্ষণ করতে গেলে লক্ষ্মণ খড়্গাঘাতে সুর্পনখার নাসিকা ও কর্ণ ছেদন করলেন। সুর্পনখার অপর রাক্ষস ভ্রাতা খর এই সংবাদ পেয়ে সসৈন্যে রাম ও লক্ষ্মণকে আক্রমণ করলেন। কিন্তু রাম সসৈন্যেই বধ করলেন খরকে।, p.9  রাবণ এই সংবাদ পেয়ে ভগিনীর অপমানের প্রতিশোধ কল্পে সীতাকে অপহরণ করার পরিকল্পনা করলেন। এই কাজে তাকে সাহায্য করলেন মারীচ নামে এক মায়াবী রাক্ষস। মারীচ স্বর্ণমৃগের ছদ্মবেশ ধরে সীতার দৃষ্টি আকর্ষণ করলেন। হরিণটির রূপে মোহিত হয়ে তিনি রামের নিকট হরিণটি প্রার্থনা করে বসলেন। হরিণটিকে ধরতে গেলেন রাম। খানিকবাদে তিনি শুনতে পেলেন, রাম আর্তচিৎকার করছেন। আসলে মায়াবী মারীচ রামের কণ্ঠ নকল করে আর্তনাদ করেছিল। ভীত হয়ে সীতা লক্ষ্মণকে রামের সন্ধানে যেতে অণুরোধ করলেন। রাম যে অপরাজেয় সে কথা লক্ষ্মণ সীতাকে বারংবার বোঝাতে চাইলেন। কিন্তু সীতা সে কথায় কর্ণপাত করলেন না। অবশেষে কুটিরের চারিদিকে একটি গণ্ডী কেটে সীতাকে সেই গণ্ডীর বাইরে যেতে নিষেধ করে লক্ষ্মণ গেলেন রামের সন্ধানে। রাবণ এই সুযোগের অপেক্ষাতেই ছিলেন। তিনি ঋষির ছদ্মবেশে এসে সীতার নিকট ভিক্ষা প্রার্থনা করলেন। রাবণের ছলনা বুঝতে পেরে সীতা গণ্ডীর বাইরে এসে তাকে ভিক্ষা দিতে গেলে দোষ্ট রাবণ বলপূর্বক সীতাকে অপহরণ করে নিজ রথে তুলে নিলেন।, p.166-168  জটায়ু নামে একটি শকুন জাতীয় রামভক্ত পক্ষী সীতার অপহরণ দেখতে পেয়ে সীতাকে উদ্ধার করতে গিয়ে রাবণের হাতে গুরুতর আহত এবং ভূপাতিত হল। রাবণ সীতাকে অপহরণ করে নিয়ে গিয়ে লঙ্কায় অশোক কানন নামক বনে নজরবন্দী করে একদল চেড়ীর (রাক্ষসী) তত্ত্বাবধানে রাখলেন। তিনি সীতাকে বিবাহ করতে চাইলেন। কিন্তু রামের প্রতি নিবেদিতপ্রাণা সীতা সেই কুপ্রস্তাব ঘৃণাভরে প্রত্যাখ্যান করলেন। এদিকে রাম ও লক্ষ্মণ মৃত্যুপথযাত্রী জটায়ুর কাছে সীতাহরণের সংবাদ পেলেন এবং অবিলম্বে সীতাকে উদ্ধার করার জন্য যাত্রা করলেন।, pp.112-115 যাত্রাপথে শবরী নামে এক বৃদ্ধা তপস্বিনী তাদের সুগ্রীব ও হনুমানের সাহায্য নেওয়ার পরামর্শ দিলেন।, pp.121-123, p.183-184   তথ্যসূত্র   বিষয়শ্রেণী:রামায়ণ বিষয়শ্রেণী:রামায়ণের কাণ্ডসমূহ বিষয়শ্রেণী:হিন্দি ভাষার সাহিত্য বিষয়শ্রেণী:হিন্দু ধর্মগ্রন্থ বিষয়শ্রেণী:রামায়ণ অবলম্বনে সৃষ্টিকর্ম বিষয়শ্রেণী:১৬শ শতাব্দীর ভারতীয় বই
"নোবডি কমপেয়ার্স টু ইউ" মার্কিন ডিজে ও প্রযোজক গ্রিফিনের একটি গান। গায়িকা কেটি পার্লম্যান কর্তৃক অভিনীত সঙ্গীতটি ২০১৭ সালের ৬ অক্টোবর প্রকাশিত হয়।   সঙ্গীত রচনা  গিটারের কোমল ছন্দ, পিয়ানোর মিষ্টি সুর এবং অনুপ্রেরণামূলক কণ্ঠস্বর মিলিয়ে গানটি এমন এক গভীর আনন্দের অনুভূতি প্রকাশ করে, যা মনকে মুক্ত করে দেয় এবং এক উষ্ণ ও নিরাপদ স্থানে নিয়ে যায়।   ছক   সাপ্তাহিক ছক   ছক (২০১৭–১৮) অবস্থান   বছরের শেষের ছক   ছক (২০১৮) অবস্থান মার্কিন হট ড্যান্স/ইলেকট্রনিক গান (বিলবোর্ড) 85   তথ্যসূত্র   বিষয়শ্রেণী:২০১৭-এর গান বিষয়শ্রেণী:গ্রিফিনের গান
অরোরা ইউজেনিয়া চায়না (জন্ম ১২ সেপ্টেম্বর ১৯৫৮) একজন প্রাক্তন রোমানীয় তীরন্দাজ এবং কোচ।   কর্মজীবন  চিন ১৯৭৪ সালে তীরন্দাজি শুরু করেছিলেন এবং ইওসিফ মাতেই প্রশিক্ষক ছিলেন। ১৯৮০ গ্রীষ্মকালীন অলিম্পিকে চিন মহিলাদের ব্যক্তিগত ইভেন্টে ২৩১৯ পয়েন্ট নিয়ে ত্রয়োদশ স্থান অর্জন করেছিলেন।  তিনি ১৯৮১ সালে এ খেলার কোচ হন।    তথ্যসূত্র    বহিঃসংযোগ    worldarchery.org এ প্রোফাইল  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮০ গ্রীষ্মকালীন অলিম্পিকের তীরন্দাজ বিষয়শ্রেণী:রোমানিয়ার অলিম্পিক তীরন্দাজ বিষয়শ্রেণী:রোমানীয় নারী তীরন্দাজ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল। বাংলাদেশের আর্থ-সামাজিক-জ্ঞানতাত্ত্বিক-অবকাঠামোগত অবস্থা বিবেচনায় এধরণের শিক্ষাপ্রতিষ্ঠানের নিবন্ধ দ্রুত বিচারধারায় তাৎক্ষণিকভাবে অপসারণ যোগ্য হওয়া উচিত। Ashiq Shawon (আলাপ) ১২:০০, ১২ মে ২০২৪ (ইউটিসি) মহিষকুন্ডি মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য মাধ্যমিক বিদ্যালয় নয়। উল্লেখযোগ্য প্রচার নেই। একমাত্র তথ্যসূত্রটি উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ১৭:০৮, ২ মে ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ভাহিদ আমিরি (; জন্ম: ২ এপ্রিল ১৯৮৮) হলেন একজন ইরানি পেশাদার ফুটবল খেলোয়াড়। তিনি বর্তমানে ইরানি ক্লাব পেরসেপুলিস এবং ইরান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ভাহিদ ২০১৫ সালে ইরানের হয়ে আন্তর্জাতিক পর্যায়ে অভিষেক করেছেন; ইরানের জার্সি গায়ে তিনি এপর্যন্ত ৬৮ ম্যাচে ২টি গোল করেছেন।  প্রারম্ভিক জীবন ভাহিদ আমিরি ১৯৮৮ সালের ২রা এপ্রিল তারিখে ইরানের দাররেহ-এ বাদামে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভাহিদ কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১৩ই নভেম্বর তারিখে ঘোষিত ইরানের ২৫ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল ইরান  ২০১৫  ১২  ১ ২০১৬  ৯  ০ ২০১৭  ৯  ০ ২০১৮  ১২  ০ ২০১৯  ১০  ০ ২০২০  ২  ০ ২০২১  ৯  ১ ২০২২  ৫  ০ সর্বমোট  ৬৮  ২  তথ্যসূত্র  বহিঃসংযোগ           বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইরানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ইরানের আন্তর্জাতিক ফুটবলার বিষয়শ্রেণী:ত্রাবজোনস্পোরের ফুটবলার বিষয়শ্রেণী:সুপার লিগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ এএফসি এশিয়ান কাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:পেরসেপুলিস ফুটবল ক্লাবের খেলোয়াড় বিষয়শ্রেণী:২১শ শতাব্দীর ইরানি পুরুষ ক্রীড়াবিদ
লাবিব হুসাইন আবু রোকন (, ; ১৯১১ - ২০ নভেম্বর ১৯৮৯) ছিলেন একজন দ্রুজ ইসরায়েলি রাজনীতিবিদ যিনি ১৯৫৯ এবং ১৯৬১ সালের মধ্যে সহযোগিতা এবং ব্রাদারহুড পার্টির জন্য নেসেটের সদস্য হিসাবে কাজ করেছিলেন।   জীবনী  আবু রোকন উসমানীয় যুগে ইসফিয়ায় জন্মগ্রহণ করেন। ১৯৩০ এর দশকের শেষদিকে আরব বিদ্রোহের সময়, তিনি আব্বা হুশি ( হাইফা ওয়ার্কার্স কাউন্সিলের সচিব) এবং হাগানাহ- এর সাথে সংযোগ স্থাপনে গুরুত্বপূর্ণ ভূমিকা পালন করেছিলেন। তিনি ইরেৎজ ইজরায়েলের হিস্টাড্রুত -অধিভুক্ত শ্রমিক ইউনিয়নের সদস্যও ছিলেন।  ১৯৪৮ সালের আরব-ইসরায়েল যুদ্ধের সময় আবু রোকান ইসরায়েল প্রতিরক্ষা বাহিনীতে লড়াই করার জন্য ড্রুজ স্বেচ্ছাসেবকদের নিয়োগ করেছিলেন। যুদ্ধের পরে, তিনি বুস্তান সহ দ্রুজ এবং আরব গ্রামে সমবায় গোষ্ঠী প্রতিষ্ঠা করতে সহায়তা করেছিলেন, যা সবজি বিক্রি করে।  ১৯৫০ সালে তিনি ইসফিয়া স্থানীয় কাউন্সিলের প্রধান হন, এই পদটি তিনি ১৯৫৯ সাল পর্যন্ত অধিষ্ঠিত ছিলেন। সেই বছর, তিনি কোঅপারেশন অ্যান্ড ব্রাদারহুড পার্টির প্রতিনিধি হিসেবে নেসেটে নির্বাচিত হন। দলটি ১৯৬১ সালের নির্বাচনে তাদের দুই আসনের শক্তি বজায় রাখলেও, আবু রোকন এবং তার সহকর্মী ইউসেফ দিয়াব তাদের আসন হারান।  ১৯৬৩ সালে, আবু রোকন দ্রুজ ধর্মীয় আদালতের কাদি হিসাবে নিযুক্ত হন। পরে, ১৯৮০ সালে, তিনি দ্রুজ ধর্মীয় আপিল আদালতে একজন কাদি হন।Laviv-Hussein Abu-Rochan: Public Activities Knesset website  তিনি ১৯৮৯ সালের ২০ নভেম্বর মারা যান।   তথ্যসূত্র   বহিঃসংযোগ    বিষয়শ্রেণী:নেসেটের সদস্য ১৯৫৯-১৯৬১ বিষয়শ্রেণী:নেসেটের দ্রুজ সদস্য বিষয়শ্রেণী:১৯৮৯-এ মৃত্যু বিষয়শ্রেণী:১৯১১-এ জন্ম বিষয়শ্রেণী:সহযোগিতা এবং ভ্রাতৃত্বের রাজনীতিবিদ বিষয়শ্রেণী:কর্তৃত্বপ্রাপ্ত শক্তির অধীন ফিলিস্তিনের আরব ব্যক্তি
অলেকসান্দ্র অলেকসান্দ্রোভিচ অকিপনিউক (, ; জন্ম: ৪ সেপ্টেম্বর ১৯৯৮; অলেকসান্দ্র অকিপনিউক নামে সুপরিচিত) হলেন একজন ইউক্রেনীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে ইউক্রেনের প্রতিনিধি হিসেবে প্রতিদ্বন্দ্বিতা করে থাকেন।  অকিপনিউক ইউক্রেনের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন অলেকসান্দ্র অলেকসান্দ্রোভিচ অকিপনিউক ১৯৯৮ সালের ৪ঠা সেপ্টেম্বর তারিখে ইউক্রেনের বেরেহোভে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন অকিপনিউক ইউক্রেনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ৯২.৭৬ স্কোর অর্জন করে প্রথম স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বোচ্চ ১২২.০১ স্কোর অর্জন করেও পরবর্তী ধাপে অগ্রসর হতে পারেননি।  তথ্যসূত্র  বহিঃসংযোগ     বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় পুরুষ ফ্রিস্টাইল স্কিয়ার বিষয়শ্রেণী:ইউক্রেনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
অখিল ভারতীয় রাষ্ট্রবাদী কিষাণ সংগঠন হল একটি অরাজনৈতিক দল যা রণবীর সেনার প্রতিষ্ঠাতা ব্রহ্মেশ্বর সিং (মুখিয়াজি) দ্বারা শুরু হয়েছিল যিনি কিষাণের নেতা হিসাবেও পরিচিত। ৫ মে ২০১২-এ  অহিংসভাবে কৃষক ও অন্যান্য কায়িক কর্মীদের অধিকার রক্ষার লক্ষ্যে পাটনায় দলটি শুরু হয়েছিল। দলটিকে একটি অরাজনৈতিক দল হিসাবে ঘোষণা করা হয়েছিল যারা নির্বাচনে প্রতিদ্বন্দ্বিতা করবে না।  দলটি অতীতে তার নেতা ব্রহ্মেশ্বর সিং এবং অন্যান্যদের সমর্থনে প্রতিবাদ সভা করেছিল।   তথ্যসূত্র   বিষয়শ্রেণী:২০১২-এ প্রতিষ্ঠিত রাজনৈতিক দল বিষয়শ্রেণী:বিহারের রাজনৈতিক দল বিষয়শ্রেণী:ভারতের কৃষকবাদী দল
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত অষ্টম অনুষ্ঠান ছিল। এই অনুষ্ঠানটি ১৯৯৫ সালের ২৭শে আগস্ট তারিখে মার্কিন যুক্তরাষ্ট্রের পেনসিলভেনিয়ার পিটসবার্গের সিভিক এরিনায় অনুষ্ঠিত হয়েছে।  এই অনুষ্ঠানে সর্বমোট নয়টি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে ডিজেল ডাব্লিউডাব্লিউএফ চ্যাম্পিয়নশিপ ম্যাচে কিং ম্যাবেলকে পরাজিত করেছে। অন্যান্য শীর্ষস্থানীয় ম্যাচে, শন মাইকেলস ডাব্লিউডাব্লিউএফ আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে রেজর রামোনকে এবং ক্যাস্কেট ম্যাচে দি আন্ডারটেকার কামাকে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ১৯৯৫ সালের এই অনুষ্ঠানটি সামারস্ল্যাম কালানুক্রমিকের অষ্টম অনুষ্ঠান ছিল, যা ২৭শে আগস্ট তারিখে মার্কিন যুক্তরাষ্ট্রের পেনসিলভেনিয়ার পিটসবার্গের সিভিক এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  বহিঃসংযোগ     ১৯৯৫ সামারস্ল্যাম বিষয়শ্রেণী:আগস্ট ১৯৯৫-এ মার্কিন যুক্তরাষ্ট্রে ঘটনা বিষয়শ্রেণী:১৯৯৫-এ পেনসিলভেনিয়া বিষয়শ্রেণী:পেনসিলভেনিয়ায় ঘটনা বিষয়শ্রেণী:পিটসবার্গে পেশাদার কুস্তি
কারা মেল হলো স্টার্লিং থিওডোরা বাটলারের মঞ্চ নাম। তিনি একজন আমেরিকান ড্র্যাগ পারফর্মার। ইংল্যান্ডের লন্ডনে চলে আসার পর থেকে, এ পর্যন্ত তিনি আইটিভির আপাতবাস্তব ধারাবাহিক কারাওকে ক্লাব: ড্র্যাগ এডিশন-এ উপস্থিত হয়েছেন এবং রূপলস ড্র্যাগ রেস ইউকে-এর মৌসুম ৫- এ প্রতিদ্বন্দ্বিতা করে সামগ্রিকভাবে ষষ্ঠ স্থান অধিকার করেন।   প্রাথমিক জীবন  কারা মেলের জন্ম জর্জিয়ার আটলান্টায়, কিন্তু বিশ্ববিদ্যালয় শেষ করার পর তিনি ড্র্যাগে ক্যারিয়ার গড়ার জন্য লন্ডনে চলে আসেন।    পেশাজীবন  ২০২১ সালে কারা মেলে আইটিভি২ আপাতবাস্তব ধারাবাহিক কারাওকে ক্লাব: ড্র্যাগ এডিশন-এর একজন প্রতিযোগী ছিলেন। তিনি প্রথম পর্ব থেকেই প্রতিযোগিতায় যোগ দেন, তবে পঞ্চম পর্বের আগে অসুস্থতার কারণে প্রতিযোগিতা থেকে সরে আসতে বাধ্য হন। ২০২৩ সালে কারা মেলকে রূপলস ড্র্যাগ রেস ইউকে-এর মৌসুম ৫-এর প্রতিযোগীদের একজন হিসেবে ঘোষণা করা হয়। তিনি স্ন্যাচ গেম চ্যালেঞ্জে ডিওন ওয়ারউইকের বেশ ধারণ করেছিলেন।  ২০২৪ সালে কারা মেলে টুবির হরর কমেডি চলচ্চিত্র স্লে-তে অলিভ উড চরিত্রে অভিনয় করেছিলেন। তার সাথে আরও ছিলেন ড্র্যাগ রেসের প্রাক্তন প্রতিযোগী ক্রিস্টাল মেথাইড, হাইডি এন ক্লোজেট এবং ট্রিনিটি দ্য টাক।   ব্যক্তিগত জীবন  কারা মেলে একজন ট্রান্স নারী এবং তিনি she/ her সর্বনাম ব্যবহার করেন।    ডিসকোগ্রাফি    ফিচার্ড একক গান  শিরোনাম বছর অ্যালবাম "ডোন্ট ইক মাই ইয়াম (ফিয়ার্স ফোর্স ফাইভ সংস্করণ)" (রূপল, টোমারা থমাস, ভিকি ভিভাসিয়াস, মাইকেল মারোলি এবং ডিডিলিসিয়াস ) ২০২৩   "প্যান্ট-ওহ, শি বেটার ডোন্ট: দ্য রূসিক্যাল" ২০২৩ প্যান্ট-ওহ শি বেটার ডোন্ট: দ্য রূসিক্যাল অ্যালবাম   ফিল্মোগ্রাফি    টেলিভিশন  বছর শিরোনাম ভূমিকা মন্তব্য  ২০২১ রব অ্যান্ড রমেশ ভার্সাস নিজেই অতিথি; মৌসুম ৩, পর্ব ৩ ২০২১ কারাওকে ক্লাব: ড্র্যাগ এডিশন নিজেই প্রতিযোগী (৮ম স্থান)  ২০২৩ রূপলস ড্র্যাগ রেস ইউকে নিজেই প্রতিযোগী (৬ষ্ঠ স্থান)  ২০২৪ স্লে অলিভ উড টুবি অরিজিনাল চলচ্চিত্র   ব্রিং ব্যাক মাই গার্লস   তথ্যসূত্র    বহিঃসংযোগ     বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:জীবিত ব্যক্তি
কোডম্যান অমরনাথ শেঠি (১৯৩৯/৪০ - ২৭ জানুয়ারী ২০২০)  একজন ভারতীয় রাজনীতিবিদ, যিনি ১৯৮৩-১৯৯৯ সাল অব্দি  কর্ণাটক সরকারের মন্ত্রীর দায়িত্ব পালন করেছিলেন।  তিনি রোটারি শিক্ষাপ্রতিষ্ঠান মুদাবিদ্রির সভাপতি ছিলেন। তিনি কর্ণাটকের জেডিএস পার্টির অন্যতম প্রধান সদস্য ছিলেন।   জীবনী  অমৃনাথ বড় হয়েছেন মোড়বিদ্রিতে। তিনি ১৯৬৫ সালে রাজনীতিতে যোগ দেন। তিনি করকাল তালুকের পলদকা পঞ্চায়েত সভাপতি,  মোড়বিদ্রি টাউন পঞ্চায়েতের চেয়ারম্যান, তালুক মার্কেটিং সোসাইটি, করকাল, কো-অপারেটিভ সার্ভিস ব্যাংক ও দক্ষিণারঞ্জন কন্নড় জেলার জনতা পার্টির সভাপতি হন। ১৯৮৩ সালে তিনি প্রথমবারের জন্য মোড়বিদ্রি আসন থেকে কর্ণাটক বিধানসভায় নির্বাচিত হয়েছিলেন। ১৯৮৭ এবং ১৯৯৪ সালে তিনি আবার একই আসনের থেকে আবারও সংসদ সদস্য নির্বাচিত হয়েছিলেন।  বিধায়ক থাকাকালীন তিনি কর্ণাটক সরকারের মন্ত্রী হিসাবে পর্যটন ও ধর্মীয় অনুদান মন্ত্রকের দায়িত্ব পালন করেছিলেন।   তথ্যসূত্র   বিষয়শ্রেণী:২০২০-এ মৃত্যু বিষয়শ্রেণী:কর্ণাটক বিধানসভার সদস্য বিষয়শ্রেণী:জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত বিষয়শ্রেণী:কর্ণাটক বিধানসভার সদস্য ১৯৮৩-১৯৮৫ বিষয়শ্রেণী:কর্ণাটক বিধানসভার সদস্য ১৯৮৫-১৯৮৯ বিষয়শ্রেণী:কর্ণাটক বিধানসভার সদস্য ১৯৯৪-১৯৯৯
দাঁতের লড়াই ২০২৫ সালের একটি বাংলা ভাষার ভারতীয় নাট্য চলচ্চিত্র। সেভেন হর্স প্রোডাকশনের প্রযোজনায় পরিচালনার পাশাপাশি গল্প, চিত্রনাট্য ও সংলাপ লিখেছেন বিপ্লব কয়াল। প্রধান চরিত্রে অভিনয় করেছেন শিশুশিল্পী আকাঙ্ক্ষা সেনগুপ্ত। পার্শ চরিত্রে অভিনয় করেছেন অভিলাষ চক্রবর্তী, স্বস্তিকা দাস, বাবলু বন্দ্যোপাধ্যায়, অরিত্র ঘোষ, পার্থ ঘটক এবং চৈতালি জানা।  চিত্রগ্রহণ এবং সম্পাদনার দায়িত্ব সামলেছেন বুবাই হালদার এবং সঙ্গীত পরিচালনা করেছেন সুবীর চট্টোপাধ্যায়। প্রথমবারের মতো ছবির উপস্থাপনায় ছিলেন শ্রাবন্তী চট্টোপাধ্যায়। যা ২০২৫ সালের ১১ জুলাই বড়পর্দায় মুক্তি পায়। পটভূমি খুকু একটি ছোট্ট গ্রাম্য মেয়ে। সে তার বাবা দনু ও মা মায়ার সঙ্গে সুখে-শান্তিতেই বসবাস করত। দনু-মায়া দরিদ্র কৃষক হলেও তাদের জীবনে ছিল সন্তুষ্টি ও আনন্দ। খুকুর সবচেয়ে প্রিয় জিনিস ছিল এক ধরনের মিষ্টি—‘দানতের লড়াই’। কিন্তু হঠাৎ একদিন খুকুর বাবা দনু অসুস্থ হয়ে পড়েন; তার কাঁধে তীব্র ব্যথা শুরু হয়। এ অবস্থায় খুকুর মা মায়া সব আশা হারিয়ে ফেলেন।  অভিনয়শিল্পী  খুকু চরিত্রে আকাঙ্ক্ষা সেনগুপ্ত  খুকুর বাবা দানু চরিত্রে অভিলাষ চক্রবর্তী  খুকুর মা মায়া ভূমিকায় স্বস্তিকা দাস  পবন ডাক্তারের চরিত্রে বাবলু বন্দ্যোপাধ্যায়  হারু ময়রা চরিত্রে অরিত্র ঘোষ  পার্থ ঘটক  চৈতালি জানা সঙ্গীত ছবির সঙ্গীত পরিচালনা করেছেন সুবীর চট্টোপাধ্যায়। ছবির টাইটেল সং গেয়েছেন দেবপ্রিয় দাস। ‘রাত পোহালে’ গানটি গেয়েছেন অরিজিৎ কিশোর রায় এবং ‘ঘুমের দেশের রানি’ গানটিতে কণ্ঠ ও সুর দিয়েছেন পরিজাত চক্রবর্তী। গানের কথা লিখেছেন দীপঙ্কর ঘোষ ও অভিলাষ চক্রবর্তী।  মুক্তি ২০২৫ সালের ৪ জুন চলচ্চিত্রটি কেন্দ্রীয় চলচ্চিত্র অনুমোদন পর্ষদ থেকে ইউএ ১৩+ বিভাগে প্রেক্ষাগৃহে প্রদর্শনের ছাড়পত্র পায়। একই বছর ১১ জুলাই ভারতের প্রেক্ষাগৃহে মুক্তি পায়।  তথ্যসূত্র  বহিঃসংযোগ    বিষয়শ্রেণী:২০২৫-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:২০২৫-এর নাট্য চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার নাট্য চলচ্চিত্র
গর্ভপাত অধিকার প্রচারাভিযান (অ্যাবর্শন রাইটস ক্যাম্পেন বা এআরসি) হল একটি আইরিশ গর্ভপাতের অধিকার গোষ্ঠী। এর প্রধান লক্ষ্য হল আয়ারল্যান্ড এবং উত্তর আয়ারল্যান্ডে বিনামূল্যে, নিরাপদ এবং আইনি গর্ভপাতের ব্যবস্থার প্রবর্তন। ২০১৮ সালের মে মাসের আগে একটি উল্লেখযোগ্য লক্ষ্য ছিল আইরিশ সংবিধানের অষ্টম সংশোধনী বাতিল করা।  ছত্রিশতম সংশোধনী ২০১৮সফলভাবে গৃহীত করার মাধ্যমে এটি অর্জন করা গেছে। উত্তর আয়ারল্যান্ড বিধানসভার জন্য প্রচারণা চালায় এআরসি যাতে যুক্তরাজ্যের বাকি অংশের সাথে সাধারণভাবে ব্যাপক গর্ভপাত আইন চালু করা যায় এবং "আন্তর্জাতিক মানবাধিকার মানদণ্ডের সাথে সঙ্গতি রেখে গর্ভাবস্থায় মহিলাদের স্বাস্থ্যের সুরক্ষা নিশ্চিত করা" যায়। আয়ারল্যান্ডে গর্ভপাতকে সম্পূর্ণ ভাবে অপরাধ তালিকা থেকে মুক্ত করা কে এআরসি সমর্থন করে।  ইতিহাস ২০১২ সালের ১০ই জুলাই, ৪০ জন লোক একত্রিত হয়ে গর্ভপাত অধিকার প্রচারাভিযান সংগঠনটি তৈরি করেছিল। প্রাথমিকভাবে আইরিশ চয়েস নেটওয়ার্ক হিসাবে গঠিত হলেও, ২০১২ সালের ৮ই ডিসেম্বর ডাবলিনের গ্রেশাম হোটেলে একটি এবং এরপর ২০১৩ সালের ১৯শে জানুয়ারি আরেকটি বৈঠকের পর আনুষ্ঠানিকভাবে গর্ভপাত অধিকার প্রচারাভিযান চালু করা হয়। এটি ২০১৩ সাল থেকে ডাবলিনে বার্ষিক মার্চ ফর চয়েস আয়োজন করছে। অনেক আইরিশ রাজনীতিবিদ এআরসি'র লক্ষ্যকে সমর্থন করেছেন, তাঁদের মধ্যে আছেন রিচার্ড বয়েড ব্যারেট (কঠোরতা বিরোধী জোট - লাভের আগে মানুষ), ক্যাথরিন মারফি (সোশ্যাল ডেমোক্র্যাটস), মিক ওয়ালেস, জোয়ান কলিন্স এবং ক্লেয়ার ডেলি (পরিবর্তনের জন্য স্বাধীন)। তবে এআরসি নিজে কোনো রাজনৈতিক দলের সঙ্গে যুক্ত নয়।  গণভোটে হ্যাঁ ভোট দেওয়ার পক্ষে থাকা নাগরিক সমাজ গোষ্ঠী, যেটি হল ২০১৮ সালের টুগেদার ফর ইয়েস, সেটি এআরসি এর অন্যতম প্রধান অংশীদার সংস্থা। আয়ারল্যান্ড দ্বীপ জুড়ে আঞ্চলিক গোষ্ঠীগুলির এআরসি এর নেটওয়ার্ক আয়ারল্যান্ডের বেশ কয়েকটি কাউন্টিতে অনেকগুলি ইয়েস গ্রুপের ভিত্তি তৈরি করেছে।  ২০১৬ সালের জানুয়ারিতে, তারা ওপেন সোসাইটি ফাউন্ডেশন থেকে €২৩,০০০ অনুদান পেয়েছিল, "শিক্ষামূলক প্রকল্প এবং কালিমা মোচন প্রকল্পের জন্য।" এসআইপিও যুক্তি দিয়ে প্রমাণ করতে চেয়েছিল যে সেই অর্থ একটি রাজনৈতিক উদ্দেশ্যে তোলা হয়েছিল। এই অনুসন্ধানের সাথে দ্বিমত পোষণ করেও, ২০১৬ সালের নভেম্বরে এআরসি টাকা ফেরত দেয়। ২০১৭ সালের মার্চের শেষ দিকে এই ঘটনাটি দ্য আইরিশ ক্যাথলিক পাক্ষিল পত্রিকায় প্রথম প্রকাশিত হয়েছিল। তথ্যসূত্র  বহিঃসংযোগ    বিষয়শ্রেণী:নারীবাদ ও স্বাস্থ্য
এনাক্কুল ওরুভান () হচ্ছে ২০১৫ সালে মুক্তিপ্রাপ্ত একটি তামিল ভাষার চলচ্চিত্র। চলচ্চিত্রটির পরিচালক ছিলেন প্রসাদ রমার যিনি তামিল চলচ্চিত্র শিল্পে একদম নতুন এবং এটিই তার পরিচালিত প্রথম চলচ্চিত্র, চলচ্চিত্রটি প্রযোজনা করেন সি ভি কুমার। চলচ্চিত্রটি ২০১৩ সালের কন্নড় চলচ্চিত্র 'লুসিয়া'র পুনঃনির্মাণ যেটি পবন কুমার পরিচালনা করেছিলেন। চলচ্চিত্রটিতে সিদ্ধার্থ নারায়ণ এবং দীপা সন্নিধি মুখ্য ভূমিকায় অভিনয় করেন। সঙ্গীত পরিচালনায় ছিলেন সন্তোষ নারায়ণ। ২০১৫ সালের ৬ই মার্চ চলচ্চিত্রটি মুক্তি পায়।http://timesofindia.indiatimes.com/entertainment/tamil/movie-reviews/Enakkul-Oruvan/movie-review/46479216.cmshttp://www.thehindu.com/features/cinema/cinema-reviews/enakkul-oruvan-reviewa-knockout-conceit-a-middling-movie/article6966735.ece  চলচ্চিত্রটির চূড়ান্ত দৃশ্য দেখানো শুরু করে এই প্লটটি অ-রৈখিক। কৌতুকের একটি রাজ্যে নায়ক এবং জীবন সমর্থন উপর জীবিত সঙ্গে চক্রান্ত শুরু হয়। শুরু থেকেই চলচ্চিত্রটি একই ব্যক্তির দুটি গল্প, এক রঙের এবং অন্যটি কালো এবং সাদা বলে।  তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:২০১০-এর দশকের তামিল ভাষার চলচ্চিত্র বিষয়শ্রেণী:২০১৫-এর চলচ্চিত্র বিষয়শ্রেণী:ভারতীয় অরৈখিক আখ্যান চলচ্চিত্র বিষয়শ্রেণী:ভারতীয় মনস্তাত্ত্বিক থ্রিলার চলচ্চিত্র বিষয়শ্রেণী:তামিল ভাষার মনস্তাত্ত্বিক রোমাঞ্চকর চলচ্চিত্র বিষয়শ্রেণী:২০১৫-এর পরিচালনায় অভিষেক চলচ্চিত্র
প্রাথমিক বৌদ্ধ চিন্তাবিদগণ মনের একক প্রকৃতির উপর জোর দিয়েছিলেন। সর্বস্তিবাদীরা মনের ঐক্য ব্যাখ্যা করার জন্য মনকে একটি স্থল বা ভিত্তি হিসাবে বর্ণনা করেছেন যাকে তারা চিত্তভূমি বলেন। তারা মহাযান বৌদ্ধধর্মের যোগকারীদের অনুসৃত অচেতনতার রাজ্যকে প্রত্যাখ্যান করেছে, যারা বিশ্বাস করত যে অচেতনতার রাজ্য থেকে সচেতন মন এবং বস্তুর উদ্ভব হয়েছে। কিন্তু সর্বস্তিবাদীরা পাঁচ ধরনের চিত্তভূমি চিহ্নিত করেছিলেন যেখান থেকে মনস্তাত্ত্বিক ঘটনা উদ্ভূত হয়।  চিত্ত অর্থাৎ মন, যে মানস, বুদ্ধি এবং অহঙ্কারের পাশাপাশি একটি অভ্যন্তরীণ অঙ্গ, যার কাজ হল স্মরণ, যা তিনটি গুণ যেমন সত্ত্ব, রজস এবং তমস দ্বারা গঠিত, এটি তার পরিবর্তিত অবস্থার যেকোনো একটি অনুসারে আত্মকে প্রতিফলিত করে, বৃত্তি, যা হল প্রমাণ তার তিন ধরনের জ্ঞানের সাথে - উপলব্ধি, অনুমান এবং মৌখিক সাক্ষ্য, বিকল্প যা অর্থহীন শব্দ দ্বারা সৃষ্ট নিছক মৌখিক ধারণা, বিপর্যয় যা বস্তুসমূহের জ্ঞান যেমনটি তারা নয়, নিদ্রা বা স্বপ্নহীন ঘুম এবং স্মৃতি বা স্মৃতি। এই প্রতিফলনের ফলে ক্লেশ- অবিদ্যা (ভুল বা মিথ্যা জ্ঞান), অস্মিত (মিথ্যা ধারণা বা উপলব্ধি), রাগ (সংসক্তি), দ্বেয় (বিদ্বেষ) এবং অভিনিবেশ (মৃত্যুর ভয়) দ্বারা নিজেকে ক্ষতিগ্রস্ত করা হয়। এইভাবে, মন পাঁচটি বিভিন্ন স্তরে থাকতে পারে যা মানসিক স্তর বা কার্য বা পর্যায়, সংখ্যায় পাঁচটি, চিত্তাভূমি নামে পরিচিত ব্যাস কর্তৃক সংজ্ঞায়িত মনের এই পাঁচটি স্তর হল:-   • ক্ষিপ্ত বা বিভ্রান্ত। বিক্ষিপ্ত মন রজের আধিপত্যে অত্যন্ত অস্থির মনোনিবেশ বা সিদ্ধান্ত নিতে অক্ষম, এবং আনন্দ বা বেদনার উৎস।  • মূঢ় বা মোহগ্রস্ত। তমসের দ্বারা আচ্ছন্ন হয়ে বিমোহিত মন হিংসাত্মক আবেগ দ্বারা প্রভাবিত হয়ে অন্যায় কাজে আত্মসমর্পণ করে।  • বিক্ষিপ্ত বা মাঝে মাঝে স্থির। মাঝে মাঝে স্থির মন, বেশিরভাগ অংশে অস্থির, সত্ত্ব দ্বারা প্রভাবিত হয়ে নিজেকে বেদনাদায়ক বস্তু থেকে প্রত্যাহার করতে এবং আনন্দদায়ক বস্তুতে স্থির হতে সক্ষম হয়।  • একাগ্র বা একবিন্দু। শুদ্ধ সত্ত্ব দ্বারা প্রভাবিত একমুখী মন সমস্ত বস্তু থেকে সরে যেতে সক্ষম হয় অর্থাৎ সম্পূর্ণ অন্তর্মুখী হয়ে একটি বস্তুর প্রতি নিবদ্ধ থাকতে পারে।  • নিরুদ্ধ বা সংযত। শুদ্ধ সত্ত্ব দ্বারা প্রভাবিত সংযত মনও সমস্ত মানসিক ক্রিয়াকলাপকে আটকে দেয় অর্থাৎ সমস্ত মানসিক পদ্ধতি এবং অবচেতন স্বভাব সম্পূর্ণরূপে স্থগিত থাকে।  পূর্বে উল্লিখিত মনের প্রথম তিনটি পর্যায় একাগ্রতার জন্য অনুপযুক্ত কারণ তারা মানসিক অবস্থা দ্বারা আক্রান্ত। এই অবস্থায় যোগব্যায়াম করা সম্ভব নয়। সাধারণ মানুষ ক্ষিপ্ত বা মূঢ় স্তরে অবস্থান করে।  উল্লেখিত শেষ দুটি পর্যায় যোগব্যায়াম এবং সমাধির জন্য সহায়ক। একাগ্র পর্যায়কে সম্প্রমত যোগও বলা হয় যেখানে মন বস্তুর রূপ ধারণ করে। নিরুদ্ধ পর্যায়কে সম্প্রজ্ঞা যোগ বা সমাধি বলা হয় যেখানে মন দ্বারা কিছুই জানা বা চিন্তা করা হয় না। যোগ পদ্ধতিতে বুদ্ধি (বুদ্ধি), অহঙ্কার (অহং) এবং ইন্দ্রিয় (ইন্দ্রিয়) কে প্রায়ই চিত্ত বলা হয়।   তথ্যসূত্র   বিষয়শ্রেণী:ভারতীয় দর্শন বিষয়শ্রেণী:জ্ঞানতত্ত্বের ধারণা বিষয়শ্রেণী:বৌদ্ধ দার্শনিক ধারণা